Ferkundigingskatedraal (Josjkar-Ola)
De Ferkundigingskatedraal (Russysk: Благовещенский собор; Blagovesjtsjenski sobor) is in russysk-otterdokse katedraal yn Josjkar-Ola (Mari El) yn de Russyske Federaasje. De katedraal stiet op it Plein fan de Republyk en de Hillige Jongfaam en waard boud yn de jierren 2010-2014.

Skiednis 
De bou sette op 29 oktober 2010 útein mei de earste stienlizzing troch de president fan de republyk El Leonid Markelov en de aartsbiskop fan Josjkar-Ola en Mari. Model foar de tsjerke stie de Bloedtsjerke fan Sint-Petersburch. Yn 2013 waard de bou fan de klokketoer foltôge en de klokken ophongen. 

Tsjin it ein fan oktober 2014 waarden de fjouwer koepels mei de krúsen wijd en op de tuorren set. Letter waard ek de fyfte sintrale koepel omheech takele en op de tsjerke set.     

Patriarch Kirill fan Moskou wijde de foltôge tsjerke op 12 juny 2016 yn. Tagelyk waard doe it patriarchale beslút foarlêzen dat de tsjerke de katedraal fan it bisdom Josjkar-Ola wurde soe. De âlde Himelfeartkatedraal waard dêrmei degradearre ta in gewoane parochytsjerke. 

De hichte fan de katedraal is 74 meter en it gebou biedt plak foar 2000 minsken.

Bylden 
Yn 2007 waard by de takomstige katedraal in byld set fan Marije mei Bern, folge yn 2011 troch in fontein mei in byld fan de aartsingel Gabriël op it sintrale plak fan it plein by de katedraal.

Josjkar-Ola
Bouwurk yn Mari El
Katedraal yn Ruslân
Bouwurk út 2014